Eifion Rowlands

**Bachgen o gefn gwlad sydd wedi bod yn ffermwr, adeiladwr a warden traffig yn ei amser. Cefnder i Mathew Price a chyn bartner i Cadno Richards, Angela Probert, Izzy Evans a Iolo Davies-White. Hoffai Eifion feddwl amdano’i hun fel dyn gonest a thad da, ond y gwir ydi y gwnaiff o wastad ddewis gwneud y peth hawsaf yn hytrach na’r peth iawn.**

Cyflwynwyd Eifion i'r Cwm yn gyntaf yn 2007, fel dihiryn ar ffo am ddwyn defaid a'u gwerthu. Bu'n cuddio yn nhreilar Cadno cyn cael ei hel yn ôl i'r carchar.

Wedi iddo gael ei ryddhau yn 2008, bu'n byw ac yn gweithio ar fferm Penrhewl. Profai ei fod yn amaethwr angerddol wrth iddo lywio'r fferm drwy gyfnodau cythryblus dros ben, a bu'n gymar triw i Cadno am gyfnod maith.

Roedd y ddau'n benderfynnol o fagu teulu ym Mhenrhewl a gwelwyd ochor dyner i'r ffermwr cadarn pan gollodd Cadno eu babi cyntaf yn 2010.

Rhoddwyd cynllunia'r ddau i deithio i Seland Newydd o'r neillty pan gyhoeddodd Cadno ei bod yn disgwyl eto, ac roedd y ddau ar ben eu digon pan aned Bobi yn 2012.

Daethon nhw dan bwysau mawr pan ganfuwyd bod gwartheg Penrhewl wediu heintio â TB, ond gwithiodd Eifion yn galed i ailsefydlu'r stoc. Cafwyd tensiwn pellach wrth iddynt geisio arallgyfeirio, ac Eifion o blaid cael melinau gwynt ym Mhenrhewl ond Cadno'n chwyrn yn eu herbyn.

Â chraciau eisioed yn ymddangod yn eu perthynas, gwnaeth Eifion gam anfaddeuol â Cadno pan ddatblygodd obsesiwn ynghylch Sioned, a chysgu gyda hi tra oedd Cadno'n disgwyl eu hail blentyn. A hithau dan bwysau mawr yn dilyn genedigaeth Arthur, dihangodd Cadno i Gaerdydd am gyfnod, a gadael Bobi gydag Efion ac Anti Marian ym Mhenrhewl.

Tra oedd Cadno i ffwrdd profodd bywyd yn her a hanner i Eifion wrth iddo geisio cynnal y fferm a magu Bobi. Yn dilyn strach gyda steroids trawodd Hywel Llywelyn o flaen y Deri, a gorfod Hywel gael ei ruthro i'r ysbyty.

#### **Perthynas gyda Angela**

Closiodd Efion a Angela Probert tra oedd hithau'n nyrsio Anti Marian Rees a chychwynnodd y ddau berthynas. Roedd bywyd yn lletchwith ym Mhenrhewl am gyfnod pan fynnodd Cadno aros yno gyda'i phlant ac Eifion pan oedd y garwriaeth ond yn dechrau, a gwnaeth ei gorau i ddifetha syniadau busnes y cwpwl newydd. Ar ôl wythnosau o bendroni, symudodd Eifion, Angela a Courtney i 21 Heol Llanarthur.

Serch hynny, roedd hi’n amlwg ar ôl i’r cwpl symud i mewn gyda'i gilydd nad oedd wir ddyfodol i’w perthynas yn y hir dymor. Yn poeni bod ei pherthynas ag Eifion am ddod i ben, dywedodd Angela gelwydd wrtho ei bod yn dioddef o aneurysm ar ei hymennydd. Bu hyn yn ddigon i berswadio Eifion i fynd a hi i Las Vegas am wyliau lle bu'r ddau briodi.

Roedd Angela yn benderfynol o gadw'r stori am yr aneurysm rhyngddi hi ag Eifion, ond dipyn wrth ddipyn daeth mwy i wybod. Mynnodd Eileen fod y teulu yn cael profion rhag ofn bod y broblem yn un etifeddol.

Bu i Jim Probert, cyn wr Angela ddarganfod y gwir am sefyllfa Angela pan glywodd hithau ag Eileen yn dadlau. Aeth yn syth draw i dy Eifion i adael i weddill y teulu wybod. Ar ôl ffraeo gyda'i theulu aeth Angela i chwilio am gysur gan Ed, a oedd erbyn hyn wedi dyweddïo â Sioned. Bu i'r ddau gysgu gyda'i gilydd y noson honno.

Cytunodd y teulu i gadw'r gyfrinach am salwch Angela er lles Courtney ond ymhen wythnosau fe ddaeth yr holl drigolion y pentref i wybod. Roedd Debbie Collins, yn enwedig yn gandryll gyda’r datgeliad ac roedd llawer yn ceisio‘i erlyn o’r pentref mewn siom a chasineb. Dirywio gwnaeth perthynas Eifion â Angela o ganlyniad i hyn a chafodd Courtney hi'n anodd iawn maddau i'w mam. Yn y pendraw roedd y cyfan yn ormod i oroesi a daeth y briodas i ben.

### **Perthynas newydd**

Dychwelodd Izzy Evans i Gwmderi a cychwynodd fagu diddordeb yn Eifion. Wedi mynd ar ambell i ddêt gyfrinachol daeth Izzy i wybod am ddeurywioldeb Eifion a nid oedd hi’n hapus iawn ei fod wedi cuddio hunnu rhagddi. Er hynnu penderfynodd y ddau barhau a’u perthynas nes i Colin ddod i wybod am y peth. Datgelodd yntau y gwir wrth Gaynor ar gamgymeriad a doedd hi ddim yn hapus o gwbwl i glywed am y berthynas. Rai blynyddoedd yn flaenorol cafodd Gaynor ag Eifon berthynas fer a bu yntau yna yn bygwth Gaynor gyda lluniau yr oedd wedi gymryd ohoni.

Er waethaf wrthwynebiad Gaynor parhaodd Izzy ag Eifion gyda’i perthynas. Bu i Izzy hydnoed gynnig wneud y berthynas yn un agored er mwyn dyhuddo deurywioldeb Eifion, er penderfynnodd y ddau ar ôl dipyn mai cangymeriad oedd hyn.